Risør videregående skole

Risør videregående skole er en videregående skole i Risør i Agder. Den tilbyr studiespesialiserende og yrkesforberedende opplæring. Skolen har historisk bakgrunn i blant annet Risørs kommunale middelskole som ble opprettet i 1879 og Risør private gymnasium fra 1935. Skolen ble en realitet da Risør yrkeskole, Risør fagskole i husstell, Risør husflidskole og Risør gymnas ble slått sammen til en skole. I 1989 ble all videregående opplæring i Risørdistriktet samlet ved Risør videregående skole med seks studieretninger. Beliggenhet Skolen er lokalisert i flere bygninger i Siris vei 8-10, på toppen av en haug som gjør at skolen er synlig fra sjøen. Den ligger like ovenfor Risør sykehjem, bedre kjent som Frydenborgsenteret. Opplæringstilbud Skolen tilbyr følgende utdanningsprogrammer: Program for elektrofag (Vg1-2). Program for medier og kommunikasjon (Vg1-3). Program for service og samferdsel (Vg1-2). Program for studiespesialisering (Vg1-3) Program for teknikk og industriell produksjon (Vg1). Program for påbygging til generell studiekompetanse (Vg3). Bilder Arkivet Deler av arkivet etter skolen befinner seg på KUBEN i Arendal. Arkivet omfatter bl.a. møtebøker, journaler og saksarkiv. Arkivet omfatter også flere årganger med russeaviser. Referanser Eksterne lenker Offisielt nettsted (en) Risør videregående skole – kategori av bilder, video eller lyd på Commons Arkiv etter Risør videregående skole på Arkivportalen